钦定古今图书集成/明伦汇编/闺媛典/第214卷 > 梁思妻李氏
## 钦定古今图书集成/明伦汇编/闺媛典/第214卷 > 梁思妻李氏

按《真定县志》：“李氏，栾城县礼科给事中冲奎长女。生
而聪慧，及长，明义理，通文翰，适吏部尚书梁梦龙仲
子思，勤俭敦朴，不殊寒素。思早亡，子维基方六岁，氏
守节抚孤，三十馀年，躬勤蚕绩，门社萧然，食不二味，
衣不重帛，事舅姑孝养备至。年六十馀卒，维基补荫
官郎中，氏赠宜人。”